บริษัท การบินไทย จำกัด (มหาชน) ปรับตารางการบินเส้นทางไป-กลับ กรุงเทพฯ-การาจี สาธารณรัฐอิสลามปากีสถาน
บริษัท การบินไทย จำกัด (มหาชน) ปรับตารางการบินเส้นทางไป-กลับ กรุงเทพฯ-การาจี สาธารณรัฐอิสลามปากีสถาน พร้อมเปลี่ยนแบบเครื่องบินให้มีขนาดใหญ่ขึ้น หลังจากประเทศโอมานประกาศปิดน่านฟ้าระหว่างปากีสถานและมุมไบ สาธารณรัฐอินเดีย ระหว่างวันที่ 6-11 มีนาคมนี้เรืออากาศเอก ปรารถนา พัฒนศิริ ผู้อำนวยการใหญ่ฝ่ายความปลอดภัย ความมั่นคง และมาตรฐานการบิน บริษัท การบินไทย จำกัด (มหาชน) เปิดเผยว่า ตามที่สาธารณรัฐอิสลามปากีสถานได้ทำการเปิดน่านฟ้าบางส่วนแต่เป็นการเปิดน่านฟ้าแบบมีข้อจำกัดเรื่องเส้นทางบินที่ทำการบินเข้าไปในแต่ละจุดบิน การบินไทยจึงทำการบินได้เฉพาะเส้นทางไป-กลับ กรุงเทพฯ-การาจี โดยทำการบินผ่านน่านฟ้าประเทศโอมาน แต่ระหว่างวันที่ 6-11 มีนาคม 2562 เวลา 21.00 น. - 07.00 น. ตามเวลาท้องถิ่น ประเทศโอมานประกาศปิดน่านฟ้าระหว่างโอมาน ปากีสถานและมุมไบ สาธารณรัฐอินเดีย บริษัทฯ จึงมีความจำเป็นต้องปรับตารางการบินในเส้นทางไป-กลับ กรุงเทพฯ-การาจี สาธารณรัฐอิสลามปากีสถาน และเปลี่ยนแบบเครื่องบินให้มีขนาดใหญ่ขึ้น จากเดิมใช้เครื่องบินแบบแอร์บัส เอ 330-300 เปลี่ยนเป็นแบบโบอิ้ง 747-400 ซึ่งจะสามารถขนส่งผู้โดยสารไป-กลับ ได้รวม 750 คน โดยเที่ยวบินที่ ทีจี 341 วันที่ 8 , 9 และ 11 มีนาคม 2562 เส้นทางกรุงเทพฯ-การาจี ออกเดินทางจากกรุงเทพฯ เวลา 18.50 น. ถึงการาจี เวลา 22.25 น. (เวลาท้องถิ่น) ปรับเป็นเที่ยวบินที่ ทีจี 3419 วันที่ 9,10 และ 12 มีนาคม 2562 เส้นทางกรุงเทพฯ-การาจี ออกเดินทางจากกรุงเทพฯ เวลา 07.01 น. คาดว่าจะถึงการาจี เวลา 11.30 น. เวลาท้องถิ่น เที่ยวบินที่ ทีจี 342 เส้นทางการาจี-กรุงเทพฯ วันที่ 9 , 10 และ 12 มีนาคม 2562 ออกเดินทางจากการาจีเวลา 23.35 น. (เวลาท้องถิ่น) และเดินทางถึงกรุงเทพฯ เวลา 06.10 น. ปรับเป็นเที่ยวบินที่ ทีจี 3429 วันที่ 9,10 และ 12 มีนาคม 2562 เส้นทางการาจี-กรุงเทพฯ ออกเดินทางจากการาจี เวลา 12.30 น. เวลาท้องถิ่น และคาดว่าจะเดินทางถึงกรุงเทพฯ เวลา 22.05 น.อย่างไรก็ตาม บริษัทฯ ยังคงติดตามสถานการณ์ดังกล่าวอย่างใกล้ชิด โดยขอความกรุณาผู้โดยสารที่จะเดินทางในเส้นทางดังกล่าว ติดตามข่าวสารและตรวจสอบตารางการบินได้ที่เว็บไซต์ thaiairways.com หรือ THAI Contact Center โทร. 0-2356-1111 ตลอด 24 ชั่วโมง